Ravi Shankar er død
Ravi Shankar var utdannet i klassisk indisk musikk. Han vakte stor oppmerksomhet da han var på turne i USA i 1957 og ble en forbindelseslinje mellom indisk og vestlig musikk. På 70-tallet opptrådte han på Woodstock-festivalen og fikk stor innflytelse på en rekke vestlige musikere, inkludert Beatles, Rolling Stones og Yehudi Menuhin. Han lærte blant annet George Harrison å spille sitar og samarbeidet med ham om en rekke prosjekter, blant dem konserten for Bangladesh i 1971. Shankar, som var far til den amerikanske sangeren Norah Jones, døde på et sykehus i San Diego i USA hvor han var innlagt for en operasjon, melder indiske TV-kanaler. Indias statsminister Manmohan Singh uttrykte sin sorg og kalte Shankar en nasjonal skatt og en global ambassadør for Indias kulturarv.
Den legendariske indiske sitarspilleren Ravi Shankar er død, 92 år gammel, melder indisk TV.